[{"text_idx": "#000000", "text": "Sut yr ydym yn sicrhau bod ein jin mor gynaliadwy ac amgylcheddol gyfrifol a\u0302 phosibl?"}, {"text_idx": "#000001", "text": "Mae sicrhau effaith isel yn eithriadol o bwysig i ni. Yn ein bywydau bob dydd rydym yn ymdrechu i leihau ein ho\u0302l-troed amgylcheddol cymaint a\u0302 phosibl. Rydym yn ailgylchu, yn atgyweirio, yn ailddefnyddio, yn tyfu ein bwyd ein hunain, ac yn magu defaid, gwyddau, ieir a moch yn y ffordd fwyaf naturiol posibl. Roedd yn gwbl amlwg y byddai Jin Talog yn mabwysiadu\u2019r gwerthoedd hyn."}, {"text_idx": "#000003", "text": "Mae\u2019r holl ddeunydd pacio yn fioddiraddiadwy ac, wrth gwrs, mae\u2019r poteli yn rhai amldro ac ailgylchadwy. Credwn fod y dyluniad cain hwn yn addas iawn i\u2019w ddefnyddio mewn nifer o ffyrdd eraill ar o\u0302l i chi fwynhau\u2019r jin. A chofiwch archebu potel arall!"}, {"text_idx": "#000004", "text": "Os byddwch yn archebu ar-lein, bydd eich potel yn cael ei phacio\u2019n ofalus gan ddefnyddio ein gwla\u0302n ein hunain o\u2019n praidd o ddefaid Balwen. Mae ein defaid yn cael eu cneifio ar y fferm bob haf. Rydym wedyn yn paratoi\u2019r gwla\u0302n gan ddefnyddio proses eplesu naturiol hynafol o\u2019r enw \u201csaim gwla\u0302n\u201d. Mae\u2019r broses ysgafn hon, nad yw\u2019n defnyddio unrhyw garbon o gwbl, yn glanhau ein cnu mewn ffordd naturiol dros gyfnod o fis."}, {"text_idx": "#000005", "text": "Rydym yn gobeithio y byddwch yn ailddefnyddio\u2019n gwla\u0302n pan fydd eich potel o Jin Talog yn cyrraedd. Peidiwch a\u0302\u2019i daflu i\u2019r sbwriel, oherwydd gall gael ei ddefnyddio at nifer o ddibenion. Gellir ei gompostio, o leiaf."}, {"text_idx": "#000006", "text": "Rydym yn dawelach ein meddwl o wybod ein bod yn cael effaith isel iawn ar ein planed, ac yn cynhyrchu jin gwych ar yr un pryd. Mae pawb ar eu hennill! Iechyd da!"}, {"text_idx": "#000007", "text": "Ewch a\u0302 fi i\u2019r jin!"}, {"text_idx": "#000008", "text": "Ymwelwch a\u0302\u2019n siop ar lein."}, {"text_idx": "#000009", "text": "Dilynwch ni am y newyddion diweddaraf a chynigion arbennig."}, {"text_idx": "#000010", "text": "Byddem wrth ein bodd yn rhoi gwybod ichi yn gyntaf pan fyddwn yn rhyddhau sypiau newydd o jins argraffiad cyfyngedig, neu god disgownt neu hyd yn oed i rannu lluniau o w\u0302yn newydd-anedig ar y fferm. Os oes unrhyw beth o ddiddordeb, yna byddem wrth ein bodd yn cadw mewn cysylltiad."}, {"text_idx": "#000012", "text": "To provide the best experiences, we use technologies like cookies to store and/or access device information. Consenting to these technologies will allow us to process data such as browsing behavior or unique IDs on this site. Not consenting or withdrawing consent, may adversely affect certain features and functions."}]